**PRILOGA 1:**

|  |
| --- |
| Številka: 476-5/2019/10 |
| Ljubljana, 8. 6. 2021 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Soglasje k Revidiranemu Letnemu poročilu Zavoda za zdravstveno zavarovanje Slovenije za leto 2018 – predlog za obravnavo**  |
| **1. Predlog sklepov vlade:** |
| Na podlagi tretjega odstavka 70. člena Zakona o zdravstvenem varstvu in zdravstvenem zavarovanju (Uradni list RS, št. [72/06](http://www.uradni-list.si/1/objava.jsp?sop=2006-01-3075) – uradno prečiščeno besedilo, [114/06](http://www.uradni-list.si/1/objava.jsp?sop=2006-01-4833) – ZUTPG, [91/07](http://www.uradni-list.si/1/objava.jsp?sop=2007-01-4489), [76/08](http://www.uradni-list.si/1/objava.jsp?sop=2008-01-3348), [62/10](http://www.uradni-list.si/1/objava.jsp?sop=2010-01-3387) – ZUPJS, [87/11](http://www.uradni-list.si/1/objava.jsp?sop=2011-01-3723), [40/12](http://www.uradni-list.si/1/objava.jsp?sop=2012-01-1700) – ZUJF, [21/13](http://www.uradni-list.si/1/objava.jsp?sop=2013-01-0785) – ZUTD-A, [91/13](http://www.uradni-list.si/1/objava.jsp?sop=2013-01-3306), [99/13](http://www.uradni-list.si/1/objava.jsp?sop=2013-01-3548) – ZUPJS-C, [99/13](http://www.uradni-list.si/1/objava.jsp?sop=2013-01-3549) – ZSVarPre-C, [111/13](http://www.uradni-list.si/1/objava.jsp?sop=2013-01-4125) – ZMEPIZ-1, [95/14](http://www.uradni-list.si/1/objava.jsp?sop=2014-01-3951) – ZUJF-C, [47/15](http://www.uradni-list.si/1/objava.jsp?sop=2015-01-1930) – ZZSDT, [61/17](http://www.uradni-list.si/1/objava.jsp?sop=2017-01-2917) – ZUPŠ, [64/17](http://www.uradni-list.si/1/objava.jsp?sop=2017-01-3026) – ZZDej-K, 36/19, 189/20 – ZFRO in 51/21) je Vlada Republike Slovenije na \_\_ seji dne \_\_.\_\_ 2021 sprejela naslednjiS K L E P:Vlada Republike Slovenije je dala soglasje k Revidiranemu Letnemu poročilu Zavoda za zdravstveno zavarovanje Slovenije za leto 2018, ki ga je Skupščina Zavoda za zdravstveno zavarovanje Slovenije sprejela na 4. izredni seji 4. 2. 2021.Mag. Janja Garvas Hočevar  vršilka dolžnosti generalnega sekretarja Prejmejo:– Ministrstvo za zdravje– Ministrstvo za finance– Služba Vlade Republike Slovenije za zakonodajo– Urad Vlade Republike Slovenije za komuniciranje– Zavod za zdravstveno zavarovanje Slovenije |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Franc Vindišar, državni sekretar na Ministrstvu za zdravjeHelena Ulčar Šumčić, v.d. generalne direktorice Direktorata za zdravstveno ekonomiko |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Na podlagi tretjega odstavka 70. člena Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO in 51/21) Vlada Republike Slovenije daje soglasje k zaključnemu računu Zavoda za zdravstveno zavarovanje Slovenije (v nadaljnjem besedilu: ZZZS).ZZZS je v letu 2018 realiziral prihodke v višini 2.890.493.779 evrov ter odhodke v višini 2.858.528.461 evrov. Finančno poslovanje je ZZZS zaključil s presežkom prihodkov nad odhodki v višini 31.965.318 evrov, kar predstavlja 1,11 % celotnih prihodkov.Iz izkaza prihodkov in odhodkov za leto 2018 je razvidno, da so prihodki ZZZS znašali 2.890.493.779 evrov, od tega:* davčni prihodki (neposredna plačila prispevkov zavezancev za obvezno zdravstveno zavarovanje) 2.311.707.181 evrov (predstavljajo 80 % delež vseh prihodkov),
* transferni prihodki (prihodki od prispevkov od drugih javnofinančnih institucij in povračilo plačil razlike do polne vrednosti zdravstvenih storitev za zavarovane osebe, ki so upravičene do plačila razlike do polne vrednosti zdravstvenih programov v breme državnega proračuna iz razloga socialne ogroženosti) 519.145.279 evrov (predstavljajo 18 % delež vseh prihodkov),
* nedavčni prihodki 59.479.503 evrov (predstavljajo 2 % delež vseh prihodkov) in
* kapitalski prihodki 161.816 evrov.

Celotni prihodki leta 2018 so bili za 207.024.552 evrov oziroma za 7,7 % višji od prihodkov, realiziranih v letu 2017, predvsem zaradi rasti prihodkov od vplačanih prispevkov za obvezno zdravstveno zavarovanje zaradi večjega števila prejemnikov plač ter rasti plač. Prihodki leta 2018 načrtovane vrednosti presegajo za 0,3 % ali za 8.493.779 evrov.Celotni odhodki ZZZS so v letu 2018 znašali 2.858.528.461 evrov in so bili v primerjavi z letom 2017 višji za 176.073.554 evrov oziroma za 6,6 %. 74,6 % rasti povečanih odhodkov je bilo namenjenih za zdravstveno dejavnost (zdravstvene storitve, zdravljenje v tujini in plačila po mednarodnih sporazumnih, zdravila, medicinski pripomočki), 18,9 % pa za povečanje denarnih dajatev (predvsem za nadomestila odsotnosti). Največji delež odhodkov so v letu 2018 predstavljali tekoči transferi (transferi posameznikom in gospodinjstvom, transferi neprofitnim organizacijam in ustanovam, drugi tekoči domači transferi in transferi v tujino) v višini 2.803.769.260 evrov (98,1 %), sledijo tekoči odhodki v višini 50.207.501 evrov in investicijski odhodki v višini 4.551.700 evrov. Realizirani odhodki ZZZS v letu 2018 so dosegli 99,2 % načrtovanih, pri čemer je ZZZS vse svoje obveznosti poravnal v rokih. Zaradi izkazanega presežka v letu 2018 so se povečala sredstva na računih, tako na dan 31. 12. 2018 stanje sredstev na računih ZZZS znaša 53.260.540 evrov, ki so bili po stanju na dan 31. 12. 2018 na transakcijskem podračunu ZZZS v sistemu enotnega zakladniškega računa države. Izkazano povečanje sredstev na računih ZZZS v letu 2018 povečuje lastne vire ZZZS, in sicer splošni sklad ZZZS, ki na dan 31. 12. 2018 izkazuje stanje 54.014.328 evrov in rezervni sklad ZZZS, ki na dan 31. 12. 2018 izkazuje stanje 17.953.877 evrov.Na podlagi Zakona o računskem sodišču (Uradni list RS, št. 11/01 in 109/12) in Poslovnika Računskega sodišča Republike Slovenije (Uradni list RS, št. 91/01) je Računsko sodišče izvedlo revizijo računovodskih izkazov in pravilnosti poslovanja ZZZS. V revizijskem poročilu »Računovodski izkazi in pravilnost poslovanja Zavoda za zdravstveno zavarovanje Slovenije v letu 2018« (št. dokumenta 323-2/2019/29 z dne 16. 12. 2020) je Računsko sodišče izreklo ZZZS pozitivno mnenje na računovodske izkaze, ker meni, da revidirani računovodski izkazi v vseh pomembnih pogledih resnično in pošteno prikazujejo stanje sredstev in obveznosti do virov sredstev ZZZS na dan 31. 12. 2018 ter prihodke in odhodke oziroma prejemke in izdatke ZZZS za tedaj končano leto. O pravilnosti poslovanja ZZZS v letu 2018 je Računsko sodišče izreklo ZZZS mnenje s pridržkom, ker je ugotovilo:1. v Pravilniku o sistemizaciji delovnih mest je ZZZS v nasprotju z Zakonom o sistemu plač v javnem sektorju opredelil višješolsko izobrazbo (prejšnjo) kot zahtevano izobrazbo za vsa delovna mesta iz tarifnega razreda VII/1, delavce s takšno izobrazbo pa opredelil kot delavce z ustrezno izobrazbo za zasedbo delovnih mesti v tarifnem razredu VII/1 ter v nasprotju z Zakonom o splošnem upravnem postopku za javne uslužbence, ki zasedajo delovna mesta, za katera se kot dodatno znanje zahteva opravljen strokovni izpit iz upravnega postopka, do­ločil daljši rok, v katerem so ta izpit dolžni opraviti, kot ga določa zakon, pri čemer dvema javnima uslužbencema v pogodbi o zaposlitvi ni določil roka, v katerem sta morala opraviti strokovni izpit iz upravnega postopka, trije javni uslužbenci pa so ta izpit opravili več kot 3 mesece po sklenitvi delovnega razmerja;
2. v sedmih objavah prostih delovnih mest ZZZS ni opredelil vseh oziroma pravih pogojev za opravljanje dela in s tem ni zagotovil enakopravne dostopnosti delovnih mest za vse zainteresirane kandidate pod enakimi pogoji in izbiro najbolj strokovno usposobljenega kadra, v enem primeru pa pred sklenitvijo pogodb o zaposlitvi ni javno objavil prostega delovnega mesta pri Zavodu za zaposlovanje, pri čemer javna uslužbenka ni izpolnjevala vseh zahtevanih pogojev za zasedbo prostega delovnega mesta;
3. javnim uslužbencem je ZZZS izplačal delovno uspešnost iz naslova povečanega obsega dela v znesku 56.492 evrov, čeprav generalni direktor ni sprejel pisne odločitve o povečanem obsegu dela javnega uslužbenca in o plačilu delovne uspešnosti iz naslova povečanega obsega dela za posamezen mesec in/ali pred izplačilom plače za posamezen mesec, poleg tega pa je zaposlenim določil dodatek za dvojezičnost v višini 6 % osnovne plače javnega uslužbenca, čeprav je bila zahtevana le osnovna raven znanja jezika narodne manjšine;
4. trem javnim uslužbencem, ki v mesecu sklenitve delovnega razmerja niso bili zaposleni celotni mesec, je ZZZS določil in izplačal sorazmerni del regresa za letni dopust;
5. odločbe o priznanju pravice do povračila stroškov specialističnega in bolnišničnega zdravljenja, nabave medicinskih pripomočkov in zdravil v tujini je ZZZS izdajal več kot dva meseca po prejemu vlog ter izplačeval ostala povračila stroškov opravljenih zdravstvenih storitev in nabavljenih medicinskih pripomočkov v Sloveniji, ki niso temeljila na izdani odločbi in so bila izplačana pred izdajo obvestila o povračilu stroškov;
6. v pogodbah o izvajanju programa zdravstvenih storitev je ZZZS določil letni obseg in način obračuna nekaterih programov zdravstvenih storitev v nasprotju z določili Splošnega dogovora za pogodbeno leto 2018, začetek izvajanja novega programa zdravstvenih storitev med letom 2018 in povečanja pogodbeno dogovorjenega obsega programov zdravstvenih storitev za leto 2018 ni določil s sklenitvijo aneksa k pogodbi, v končnem obračunu za leto 2018 pa obračuna nekaterih zdravstvenih storitev ni izvedel v skladu z merili iz Splošnega dogovora za pogodbeno leto 2018 ter izvajalcem priznal prenizko ali previsoko ceno za opravljene storitve, več oziroma manj zdravstvenih storitev, kot je bilo opravljenih v letu 2018, in plačilo programa zdravstvenih storitev za obdobje, za katero izvajalec ni predložil ustreznih dokazil, zato je izvajalcem za opravljene storitve in ločeno zaračunljiv material plačal za 14.093 evrov premalo in za 14.034 evrov preveč;
7. ZZZS ni odločal o pravici zavarovanih oseb do skupinske obnovitvene rehabilitacije v upravnem postopku, ampak je pristojnost za odločanje prenesel na organizatorje skupinske obnovitvene rehabilitacije; dveh vlagateljev, katerih vlogi nista v celoti izpolnjevali vseh zahtev iz javnega razpisa za izbiro organizatorjev sofinancirane skupinske obnovitvene rehabilitacije v letu 2018, ni pozval k dopolnitvi vlog in vlog tudi ni zavrnil, ampak ju ocenil kot ustrezni in vlagateljema na podlagi sklenjenih pogodb v letu 2018 izplačal 1.183.928 evrov;
8. v nasprotju s predpisi o javnem naročanju je ZZZS ravnal pri nabavi materiala in storitev v znesku najmanj 74.533 evrov;
9. v postopkih oddaje poslovnih prostorov v najem, pri sklepanju najemnih pogodb za poslovne prostore in določanju najemnin ZZZS ni ravnal v skladu z Zakonom o stvarnem premoženju države in samoupravnih lokalnih skupnosti , svojim notranjim aktom in najemnimi pogodbami, zato je najemnikom v letu 2018 zaračunal za najmanj 1.204 evrov premalo najemnin.

Razen vpliva navedenih nepravilnosti na pravilnost poslovanja, Računsko sodišče meni, da je ZZZS v letu 2018 v vseh pomembnih pogledih posloval v skladu s predpisi.V roku 90 dni po prejemu revizijskega poročila mora ZZZS predložiti Računskemu sodišču odzivno poročilo z izkazanimi popravljalnimi ukrepi, kjer mora ZZZS izkazati, da je: 1. uskladil akt o sistemizaciji delovnih mest z Zakonom o sistemu plač v javnem sektorju in Zakonom o splošnem upravnem postopku;
2. izdelal načrt aktivnosti z navedbo aktivnosti, odgovornih oseb in roka za izvedbo posamezne aktivnosti, po katerem bo zavod najkasneje do 30. 9. 2021 z najemnikom Zdravstveni dom dr. Adolfa Drolca Maribor uredil plačevanje najemnine za vse poslovne prostore, ki jih najemnik dejansko uporablja, ter ugotovil, od kdaj je najemnik uporabljal dodatne poslovne prostore, za katere ni plačeval najemnine, in dogovoril plačilo premalo zaračunane najemnine za nazaj, oziroma vložil tožbo, če ne bo uspel z najemnikom dogovoriti ureditev razmerja izvensodno.

 Skupščina ZZZS je Revidirano Letno poročilo ZZZS za leto 2018 sprejela na 4. izredni seji 4. 2. 2021. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu: /**
2. **Finančne posledice za državni proračun: /**

**II.a Pravice porabe za izvedbo predlaganih rešitev so zagotovljene: /****II.b Manjkajoče pravice porabe bodo zagotovljene s prerazporeditvijo: /****II.c Načrtovana nadomestitev zmanjšanih prihodkov in povečanih odhodkov proračuna: /** |
| **7.b Predstavitev ocene finančnih posledic pod 40.000 EUR: /** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Letno poročilo ZZZS za leto 2018 je javno objavljeno na spletnih straneh ZZZS. Sodelovanje javnosti pri izdaji soglasja na letno poročilo zaradi predpisanosti postopka ni možno.  |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Janez Poklukar minister |

Priloge:

– Priloga 1.1: Revidirano Letno poročilo Zavoda za zdravstveno zavarovanje Slovenije za leto 2018

– Priloga 1.2: Računovodski izkazi za leto 2018

– Priloga 1.3: Revizijsko poročilo Računovodski izkazi in pravilnost poslovanja Zavoda za zdravstveno zavarovanje Slovenije v letu 2018

– Priloga 1.4: Sklep Skupščine o potrditvi Letnega poročila